פרסי ג'קסון (דמות)

ביוגרפיה

פרסי ג'קסון נולד ב-18 באוגוסט 1993 לאל הים פוסידון ולבת זוגו סאלי ג'קסון. הוא נקרא על שם החצוי (אל למחצה) פרסאוס. סאלי אהבה את השם, כיוון שפרסאוס הוא אחד הגיבורים המיתולוגיים היחידים שזכה בסוף טוב. לפי שבועת שלושת האלים הגדולים לאחר מלחמת העולם השנייה, בה (לפי הספר) ילדי האלים היו המנהיגים וכמעט החריבו את העולם, שלושת האלים לא יולידו יותר ילדים. אולם פוסידון לא החזיק מעמד (גם זאוס הפר את השבועה כשהוליד את תאליה וג'ייסון) והחליט לרדת לעולם בני התמותה. שם, במשך קיץ אחד, הפך לבן זוגה של סאלי ג'קסון, אישה בת תמותה יתומה שגדלה אצל דודה. פוסידון הכניס את סאלי להיריון, אולם עזב לפני הולדת התינוק. לתינוק קראו פרסאוס (או בקיצור- פרסי). לאחר היעלמותו המסתורית של פוסידון בים, התחתנה סאלי עם גייב אגליאנו החמדן, בעלים של חנות לכלי חשמל, בשל ריחו המסריח. גייב ופרסי מתעבים זה את זה, וגם סאלי נגעלת מגייב ואחר כך מתברר שרק בשביל שמפלצות לא יזהו שפרסי חצוי היא התחתנה איתו. אחרי שגילה שהוא חצוי (פרסי ג'קסון וגנב הברק) הוא עובר הרפתקאות ונלחם לעצירת הטיטאן המרושע קרונוס יחד עם חבריו גרובר ואנבת' (סדרת הספרים הראשונה- פרסי ג'קסון והאולימפיים), ואחר כך יוצא למסע חיפושים לעצירת גאיה טיטאנית האדמה, בתור אחד מנוסעי הספינה 'ארגו 2' (סדרת הספרים השנייה- גיבורי האולימפוס). מוזכר בספר "גורלו של אפולו 1- האורקל הנסתר" וגם בספר "מגנס צ'ייס וספינת המתים".
בספרים החדשים שיצאו שם פרסי אנבת׳ ליאו וקליפסו יוצאים לעצור את אוראנוס ובמהלך המסע פרסי ואנבת' הופכים לזוג וקליפסו וליאו הפכו גם הם לזוג

אטימולוגיה

כפי שכבר נזכר שמו המלא של פרסי הוא פרסאוס. פרסאוס הוא שמו של גיבור מיתולוגי שהיה בנם של זאוס ובת זוגו דנאה בת אקריסיוס. גורלו של פרסאוס, בשונה מרבים כגון יאסון, אכילס והרקולס, היה טוב וסיפורו נגמר טוב. סאלי, שאהבה את פרסאוס קראה לבנה כך ופוסידון הסכים אף הוא, אפילו שפרסאוס הוא אינו בנו. סאלי קוותה שהשם יביא מזל לפרסי כמו של הגיבור המיתולוגי. השם פרסי הפך בעיניה של אימו לשם המקביל באנגלית, ולכן זהו השם שהוא משתמש בו.

כוחות ויכולות

פרסי מתואר כאחד החצויים החזקים ביותר ולעיתים דמויות רבות מתארות אותו כעוצמתי מכולם (כגון ניקו די אנג'לו ועוד). הוא אמן סייף בלחימה בחרב (שמה של חרבו הוא נחשול, ביוונית עתיקה: אנקלוסמוס) ומסוגל להביס אפילו אלים וטיטאנים. הוא מסוגל לשלוט במים, לנשום תחת מים, טלפתיה בין: דגים ושאר יצורים החיים במים, סוסים וזברות (פוסידון יצר אותם), פגסוסים (הפגסוס הראשון הוא בנו של פוסידון ומדוזה), ניפות ים ודראיות. בנוסף הוא יכול לשלוט בספינות ושאר כלי שיט ואף לדעת את מיקומו כל שעה שהוא בים, הוא מסוגל ליצור הוריקנים ומערבולות ובקרחונים. בגלל קשריו למים יש לו גם חסינות מסוימת לאש שאמנם בסופו של דבר תפגע בו אך לא בפגיעה הראשונה.
כשפרסי היה במקרים קיצוניים במיוחד הוא יכול ליצור צונאמיים ואפילו רעידות אדמה (פרסי ג'קסון והקרב על המבוך) ובספר בית האדס לאחר שאלת האומללות התקיפה אותו ואת אנבת הוא מאבד שליטה על עצמו והתחיל לשלוט ברעל שבסביבתם, אף על פי שפוסידון הוא אמנם שליט המים אך לא שליט כל הנוזלים באשר הם.
בתור חצוי יש לו את היכולת לראות מבעד לערפול שמונע מבני אנוש לראות את העולם האמיתי הסובב סביבם. ככל רוב החצויים יש לו דיסלקסיה וכפי שמוסבר זה משום שמוחו רגיל ליוונית עתיקה בגלל מוצאו ואכן הוא מבין יוונית עתיקה וגם מעט לטינית. יש לו בנוסף גם הפרעת קשב משום שחושיו בנויים ללחימה ולא לשבת בחוסר מעש. עוד תכונה של חצויים זה חזיונות במהלך שינה, המראים מחזות אמיתיים ונותנים יכולות לתקשר (אף על פי שפרסי לא יודע איך).

אנקלוסמוס

חרבו ונשקו של פרסי היא האנקלוסמוס (מיוונית: נחשול). חרב זו הייתה במקור בידי זואי צל-ליל, וניתנה להרקולס במתנה. את האנקלוסמוס קיבל ממורו כירון בספר הראשון כאשר האריניה (שהתחזתה למורתו האכזרית לחשבון) תקפה אותו. פרסי ניצח אותה והשתמש בה כמעט בכל הקרבות שלו נגד מפלצות. בניגוד לחרבו של לוק קסטלאן, הנשכנית, האנקלוסמוס לא הורגת גם בני אדם אלא רק מפלצות ויצורים קסומים. לעיתים נדירות לא היה יכול להשתמש בה, לדוגמה בספר בית האדס, פרסי נלחם באכילס והאנקלוסמוס הופכת לעשן, משום שאצל אכילס הוא הפך לסוג של רוח.

בסרטים

בשני הסרטים שמבוססים על סדרת פרסי ג'קסון והאולימפיים, "פרסי ג'קסון וגנב הברק" מ-2010 ו"פרסי ג'קסון וים המפלצות" מ-2013, משחק השחקן היהודי-אמריקאי, לוגאן לרמן את פרסי ג'קסון. הוא מופיע לצד אלכסנדרה דדריו בתפקיד אנבת' צ'ייס, הראפר ברנדון טי ג'קסון בתפקיד גרובר אנדרווד וג'ייק אייבל בתפקיד לוק קסטלאן.
החוזה של לרמן כולל שלושה סרטים בהם ישחק, אולם עד כה, הגיעו לאקרנים רק שניים מהם.

גייב אגליאנו

אביו החורג של פרסי, שמכור לאלכוהול ולהימורים. בספר הראשון, פרסי מציל את אמו מהשאול ולאחר מכן, בסוף הספר, היא "נפטרת" מגייב. מתברר מאוחר יותר שריחו המגעיל של גייב הרחיק מפרסי מפלצות ובגלל זה סאלי התחתנה איתו.

פול בלופיס

בספר השלישי אמו של פרסי פוגשת את פול בחוג כתיבה והם יוצאים. פרסי קרא לו "פול בלופים" .בספר הרביעי פול שואל את פרסי אם זה בסדר מצידו שיתחתן עם אימו ומקבל תשובה חיובית ולבסוף הם באמת מתחתנים. בספר החמישי הוא מודע לכך שהמיתולוגיה אמיתית כי פרסי סיפר לו. בספר האורקל הנסתר מתברר שהוא הכניס אותה להיריון.

 טייסון

בספר השני פרסי מגלה שיש לו אח למחצה, הוא קיקלופ, טייסון. פרסי מובך מכך שאחיו למחצה הוא קיקלופ (שנחשב בעיני חבריו לכלא יותר מיצור מרושע), אולם אם הזמן פרסי מסתגל לזה. בסוף הספר השני טייסון אומר לפרסי שהוא הולך לאוקיינוס לאבא שלהם, פוסידון, כבקשתו של הלורד פוסידון. בספר הרביעי טייסון חוזר למחנה החצויים על מנת לעזור לפרסי במסע שלו במבוך ובספר החמישי מפקד על צבא קיקלופים שהורג את טיפון. טייסון חסין מפני אש כיוון שהוא קיקלופ.
אסטל בלופיס
אחותו למחצה של פרסי, בתם של פול בלופיס וסאלי ג'קסון בלופיס.

מראה

בספרים, פרסי מתואר נער נאה מאוד בעל עיניים ירוקות ושיער שחור.
בבן נפטון הייזל טועה וחושבת שהוא אל בתחפושת ומציינת שיש לו אותה הילה של עוצמה סביבו ואותו יופי של אלים רומאים.
בספר גורלו של אפולו, אפולו מתאר אותו "הדהים אותי הדמיון לאבא שלו פוסידון. היו לו אותן עיניים שצבען ירוק-ים, אותו שיער כהה פרוע, אותם תווי פנים נאים שעברו בקלות כזאת משעשוע לכעס. אבל בניגוד לאביו, פרסי לא נהג ללבוש מכנסי חוף וחולצות הוואי. הוא לבש מכנסי ג'ינס משופשפים וקפוצ'ון"